text: 
  Ligesom ved alle andre former for takt &amp; tone gives der i det 
  politisk korrekte sprogbrug udtryk for en bestemt verdensopfattelse, og 
  PC-sproget bliver bevidst brugt som en spydspids til at ændre 
  opfattelsen af den eksisterende verdensorden.
  
  Et ægteskab, for eksempel, hedder på PC: hjemme-fængsling, legaliseret 
  voldtægt eller legaliseret prostitution. Ligesom en hustru betegnes som 
  ubetalt sex-arbejder eller hjemmefængslings overlevende. Med andre ord: 
  det er ikke så yndigt at følges ad.
  
  Et hustrubidrag kaldes tilbagebetaling eller erstatning, fordi der 
  lægges vægt på, at modtageren er moralsk berettiget til at modtage 
  pengene. En husmor er en hjemme-kunstner, hjemme-økolog eller ubetalt 
  arbejdskraft. At være en hvid er slemt  -  PI for politically 
  incorrect  -  men at være hvid mand er nok noget af det værste, man
   kan være. Ifølge den politisk korrekte hånd- og ordbog kan det ikke
   diskuteres, om en hvid mand i et racistisk, sexistisk klassesamfund 
  er en undertrykker, for det er han. Per definition.
  
  
  
  